Kerne

Kerne (pe Kernev), Bro-Gerne (pe Bro-Gernev) a zo unan eus nav bro hengounel Breizh. Kerneviz a vez graet eus an dud.

 Anv 
Kenorin eo an anv "Kerne(v)"-se gant hini Kernev-Veur: "Kernow". Anv ar rannvro vreizhveurek a zo bet roet en tu-mañ d'ar mor ivez, met n'ouzer ket perak eo bet doublet lies a anvioù bro e Breizh-Veur hag e Galia (Domnonea, da skouer, Devon). E latin e vez graet gant "Cornugallia", pe a-wechoù "Cornubia".

Tachenn
En em astenn a ra en div drederenn eus Su Penn-ar-Bed, met un nebeud kumunioù eus ar Mor-Bihan (tro-dro da C'hourin) hag un toullad brav a gumunioù eus mervent Aodoù-an-Arvor (adalek Mur betek Menez Are) zo e Kerne ivez. Kêr-benn ar gontelezh kozh hag an eskopti eo Kemper. Sellet e vez ouzh brezhoneg Kerne evel ouzh unan eus an teir rannyezh a ya d'ober ar c'hKLT (nemet n'eo ket sklaer ha peder rannyezh vrezhonek zo evit gwir evel ma lavarer).

 Kerne-Izel, Kerne-Uhel 
Dre vras e vez graet Kerne-Izel eus an arvor, gant ar Vro-C'hlazig, ha Kerne-Uhel eus an argoad.

Istor
Konted Kerne

 Kerne hiziv 
218 kumun a zo e Bro-Gerne an deiz hiziv (Niveradeg 2007: 477 308 a annezidiLec'hienn Geobreizh . Gorread: 5 975 km²).

 Yezhoù 
kleiz|thumb|Kartenn ar parlantoù brezhonek.

 Brezhoneg 
Emañ darn vrasañ Bro-Gerne e Breizh-Izel, e-lec'h e veze kaozeet brezhoneg. Graet e vez kerneveg pe brezhoneg Kerne deus parlantoù ar vro.

E distro-skol 2022 e oa enskrivet er skolioù Diwan hag er c'hlasoù divyezhek 2 569 skoliad (8,2 % eus skolidi ar vro evit a sell ouzh ar c'hentañ derez)Ofis Publik Ar Brezhoneg.

 Gallaoueg 
Komzet e veze gallaoueg e penn reter Bro-Gerne ivez.

Liammoù
 Roll kumunioù Kerne
 Douaroniezh Breizh, roll kêrioù Kerne

Notennoù ha daveennoù

Rummad:Broioù kozh Breizh
Rummad:Kerne